als_Latn dik_Latn sag_Latn
Deri sa LDK tradhtoi VLAN-in me rastin e formimit të koalicionit me PDK-në në dhjetorin e vitit 2014, të njëjtën gjë e bënë AAK dhe NISMA në lidhjen e koalicionit parazgjedhor më 2017 me PDK-në.
Besnike mbeti vetëm Lëvizja Vetëvendosje.
Sa do që po thuhet se në politikë nuk ka moral, të pamoralshmit del dikush që i dënon – ai është elektorati, apo siç po thuhet: sovrani.
Ashtu siç u tregua lakmiqare për pushtet të LDK-ja më 2014 kur iu dorëzua PDK-së, njësoj vepruan më 2017 edhe AAK dhe NISMA, që, me largimùin e LDK, iu bashkuan partisë pronto, siç po e quajnë, që e kanë kapur shtetin.
Dikur, më 2014, Ramush Haradinaj kishte thënë me të drejtë se: U bënë bashkë i ligu (LDK) me të keqin (PDK). Ashtu edhe ishte. Por, si të thuhet sot, kur AAK iu bashkua PDK? A e di ai se u bë me të keqin, mbasi prej tij u largua LDK, duke e përzënë PDK-ja.
Mbi të gjitha – lakmia e shfrenuar për pushtet është njëra nga e keqja më e madhe, çka edhe ndodh nganjëherë, që, sa më shumë t’i bësh turr ta kapësh, ik edhe aq më larg. Kjo, gjithsesi po i ndodh Haradinajt me AAK-në, po edhe me NISMA-n.
LDK-ja, besoj se mori një mësim nga pësimi prej PDK, e cila mbajti koalicionin vetëm për aq kohë sa i duhej, pra deri sa zgjodhi kryetar Hashim Thaçin.
Në koalicionin e lidhur mes PDK, AAK dhe NISMA ishte një gabim matematikor nga këto dy të fundit, por të bindur se do të fitonin gjithsesi. Kjo edhe nuk ndodhi.
Besohet se AAK, po edhe NISMA do të fitonin vota më shumë si të vetme ose në koalicion me Vetëvendosjen se sa me PDK. E, ky ishte gabimi. Gabimi ishte pse me PDK-në, qysh para zgjedhjeve Vetëvendosje dhe koalicioni LDK, AKR dhe Alternativa kishin pasur vija të kuqe se nuk do të bëjnë koalicion paszgjedhor me PDK-në.
Tani, lutja, apo kërkesa e PAN-it për koalicion duket të jetë e tepërt, kur edhe gjithë ditën thonë se me PDK nuk do bëjnë koalicion. E, kështu, ka gjasa të mbesin në opozitë. Dhe, meritojnë të mbesin në opozitë, nga që asgjë nuk është bërë për ngritjen dhe përforcimin e shtetit për gjatë gjithë këtyre viteve pas luftës, as në arenën ndërkombëtare e as përbrenda.
Me një fjalë, AAK dhe NISMA e tradhtuan në fund Vetëvendosjen, duke shkuar me PDK-në, duke qenë bashkë në opozitë deri me rënien e qeverisë nga opozita dhe PDK-ja. Po në këtë ishte edhe Vetëvendosje, prandaj matematikën e bënë gabim.
Përndryshe, AAK dhe NISMA, mund të shkojnë ndoshta sërish me Vetëvendosjen si formuese e qeverisë së re pas zgjedhjeve të 11 qershorit 2017, por jo e një niveli në qeveri me Vetëvendosjen. Të një niveli me Vetëvendosjen do të jetë koalicioni LDK, AKR, Alternativa nga që u mjafton numri i deputetëve për krijimin e qeverisë. Natyrisht, këtu mund të hyjnë edhe deputetët e minoriteteve pa Listën Serbe, që të mos kenë probleme në qeverisje nga Beogradi, mbasi ata janë të ndikuar drejtpërdrejt prej Beogradit.
Me një fjalë, Qeverinë do ta formojë gjithsesi Vetëvendosje me Albin Kurtin Kryeminister.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn